Ľuboš Zeman

Ľuboš Zeman (* 2. jún 1949) je slovenský básnik, textár, novinár a publicista. Ako textár napísal približne 500 textov k piesňam spevákom alebo hudobným skupinám napr. Karol Duchoň, Robo Grigorov, Vašo Patejdl, Ján Greguš,TAKTICI, Elán, AC+ a ďalším.

Stručný životopis 
V roku 1966 na gymnáziu začal hrať  na bicie v školskej kapele Monzún.
V období štúdia na gymnáziu začal písať slovenské texty k skladbám zahraničných skupín ako napr. Animals, Beatles a ďalším, začal písať hudobné recenzie do novín ako napr. Smena, Pravda alebo do Hudobného života a ďalším novinám či časopisom.

V roku 1969 začal pracovať v Slovenskom rozhlase (pracoval tam tridsaťšesť rokov). Neskôr absolvoval Filozofickú fakultu Univerzity Komenského v Bratislave, ktorú v roku 1983 ukončil doktorátom. V roku 1975 bola pieseň Čardáš dvoch sŕdc, ktorej napísal text, naspieval ju spevák Karol Duchoň a hudbu zložil Peter Hanzely, úspešnou na festivale v Tokiu, kde spolu s Karolom Duchoňom ako jeden z autorov aj vycestoval (Peter Hanzely sa nemohol zúčastniť, lebo mu za socializmu nedovolili vycestovať na súťaž)
.  V roku 1971 bol na album nahraný jeho prvý text - pieseň „V storočnej aleji“, pieseň naspieval Ľuboš Novotný a hudbu zložil Ladislav Gerhardt, je to prvá slovenská soulová pieseň.  V roku 1985 sa v rozhlase stal vedúcim v redakcii populárnej hudby. 

V roku 2005 sa stal výkonným riaditeľom súkromnej reklamnej televízie TVA, kde je tiež producentom  (dovtedy robil riaditeľa marketingu Slovenského rozhlasu). Od marca 2006 bol členom Rozhlasovej rady Slovenského rozhlasu. Do 29. októbra 2007 tu pôsobil ako druhý podpredseda.

Ako porotca alebo rozhodca pôsobil v rôznych súťažiach alebo komisiách.

Ocenenia (výber) 
9 zlatých, strieborných a bronzových lýr , rôzne zahraničné ocenenia
 1975 cena na svetovom festivale pop-music Yamaha v Tokiu - pieseň Čardáš dvoch sŕdc s hudbou Petra Hanzelyho, interpretovaná Karolom Duchoňom
 1976 Zlatá Bratislavská lýra za pieseň - Pár nôt - (Pavol Zelenay / Ľuboš Zeman), interpretovaná Janou Kociánovou 
 1976 Bronzová Bratislavská lýra za pieseň - Lúčenie - (Janko Lehotský / Ľuboš Zeman), interpretovaná Věrou Špinarovou   
 1976 V medzinárodnej súťaži na Bratislavskej lýre za pieseň - Pár nôt - (Pavol Zelenay / Ľuboš Zeman), interpretovaná Janou Kociánovou 
 1980 Strieborná Bratislavská lýra za pieseň - Kaskadér - (Vašo Patejdl / Ľuboš Zeman), interpretovaná skupinou Elán
 1984 Zlatá Bratislavská lýra za pieseň - Spútaná láskou  - (Peter Hečko / Ľuboš Zeman), interpretovaná Júliou Hečkovou  
 1985 Strieborná Bratislavská lýra za pieseň - Chlapčenský úsmev - (Vašo Patejdl / Ľuboš Zeman), interpretovaná Vašom Patejdlom
 1989 Cena novinárov na Bratislavskej lýre za duet Beáty Dubasovej a Vaša Patejdla  za pieseň „Muzikantské byty“ - (Vašo Patejdl / Ľuboš Zeman)    .

Dielo 
 Ľuboš Zeman: Trištvrte na jeseň, Ikar, 2001, ISBN 80-551-0140-X, (zbierka básní, z ktorých niektoré boli použité ako piesne)
 Slávne texty slávnych piesní - Ľuboš Zeman (kniha+CD), Forza Music, 2008, ISBN 978-80-89359-08-0, (edícia Slávne texty slávnych piesní),
 Ľuboš Zeman: Plač vo vetre, Ikar, 2010 , ISBN 978-80-551-2293-9, (verše čistého citu a nádhernej fantázie)
 Ľuboš Zeman: Malá tichá radosť, Ikar, 2019 , ISBN 9788055164892, (výber z poézie a piesňových textov)

Texty piesní 
Viac v článku Zoznam piesní s textami Ľuboša Zemana

Diskografia 
 Všetky piesne v Zozname piesní, ktoré sú vydané na albumoch jednotlivých interpretov.
 1999: Umenie žiť - Radio Bratislava RB 0207-2311, CD - výberový album s textami Ľuboša Zemana naspievané interpretmi: Vašo Patejdl, Júlia Hečková, Peter Hečko, Miroslav Žbirka, Jana Kociánová, Robo Grigorov, Karol Duchoň, Věra Špinarová...) 
 2008: - Slávne texty slávnych piesní - Ľuboš Zeman - Forza Music, (kn
 „Zlodej slnečníc“ – Elán 
 „Monika“ – Robo Grigorov & Midi
 „Nepriznaná“ – Vašo Patejdl 
 „Lúčenie“ – Věra Špinarová 
 „S dierami vo vreckách“ – YPS 
 „Mal som rád beatnikov“ – Vašo Patejdl 
 „Pár nôt“ – Jana Kocianová 
 „Miss padlých anjelov“ – Robo Grigorov & Midi
 „Tuláci v podchodoch“ – Elán  
 „Sneží v mojom vnútri“ – Júlia Hečková 
 „Zatúlaná“ – Vašo Patejdl 
 „Mám tristo mesiacov“ – Robo Grigorov & Midi
 „Kaskadér“ – Elán 
 „V slovenských dolinách“ – Karol Duchoň
Ulica-Elán

Referencie

Pozri aj 
 Bratislavská lýra
 Zoznam slovenských piesňových textárov

Externé odkazy 
 Internetový rozhovor - koktail.pravda.sk
 Rozhovor
 Kultura.sme.sk
 Video - V dolinách

Slovenskí básnici
Slovenskí textári piesní
Slovenskí novinári
Slovenskí publicisti
Slovenskí televízni producenti
Absolventi Filozofickej fakulty Univerzity Komenského v Bratislave
Pracovníci Slovenského rozhlasu
Riaditelia televíznych staníc na Slovensku